gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl pt gl gl gl es gl gl gl gl de en sv fr de de gl gl gl gl gl gl gl es gl gl gl gl gl gl gl pt gl pt en ca gl gl pt
Vieiros: Galiza Hoxe - A ONU constata que a fenda dixital se reduce no mundo grazas á internet e aos móbiles
Cuarta feira, 28 de setembro de 2022
Xestionado por Vieiros e o Colexio de Xornalistas de Galicia
As diferenzas seguen a ser, non obstante, moi grandes entre os países en desenvolvemento e os desenvolvidos.
Redacción - 11:20 08/02/2008
Tags: fenda dixital internet telefonía móbil UNCTAD
Un informe das Nacións Unidas constata que a fenda dixital entre os países ricos e os pobres estase a estreitar a medida que se estende o uso da telefonía móbil e da internet. Porén, a distancia entre os dous mundos segue a ser enorme.
Segundo a Conferencia das Nacións Unidas sobre Comercio e Desenvolvemento (UNCTAD), os usuarios de teléfonos móbiles case se triplicaron nos últimos cinco anos nos países en desenvolvemento, que agora concentran o 58 por cento dos usuarios do mundo. O informe sinala que en África, onde se produciu o incremento meirande, a tecnoloxía pode axudar a mellorar a vida económica da poboación. Así, salienta que os móbiles son a principal ferramenta de comunicación para as pequenas empresas, pois reducen custos e o tempo das transaccións.
O uso da internet e a súa penetración medran en todo o mundo, aínda que os países desenvolvidos seguen a contar coa maioría dos usuarios e teñen as taxas máis altas de penetración. En 2002, segundo di o informe, a dispoñibilidade da rede nos países desenvolvidos era 10 veces máis alta ca nos países en vías de desenvolvemento. No ano 2006, a diferenza pasou a ser de 6 contra 1. No entanto, aumentou a fenda en termos de uso da banda larga dende 2002.
Segundo a UNCTAD, aínda que a revolución das tecnoloxías da información e da comunicación xa se está a estender ao mundo en desenvolvemento, queda moito por facer para que os países máis pobres poidan sentar as bases para o seu crecemento. Máis investimento en capital humano e en infraestruturas e unha mellor regulación do ciberespazo son algunhas das recomendacións das Nacións Unidas.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
África é o continente onde máis medrou o uso do móbil / NASA
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto